open-index/open-wikipedia-markdown huggingface dataset:
Etiäinen

**Etiäinen** on kansanuskomusten mukaan ihmisen kuvajainen, kaksoisolento tai aistittava vaikutelma, joka kulkee hänen edellään ja tekee tai on tekevinään edellä samoja asioita, jotka asianosainen myöhemmin itse tekee. Etiäiseksi voidaan kutsua myös kokemusta tällaisen "olennon" kohtaamisesta. Etiäinen voi kuulua, joskus näkyäkin.

Ihmiset saattavat kuulla esimerkiksi perheenjäsenensä kävelevän pihaan, avaavan oven, jopa nähdä tämän hahmon tai varjon, kunnes huomaavat, ettei tämä todellisuudessa vielä tullutkaan. Pian perheenjäsen kuitenkin tulee ja toistaa saman kuin etiäisensä. Etiäinen saadaan kolmen päivän vanhana, ja se noudattaa ihmisensä luonteenpiirteitä. Erityisesti tarmokkailla haltijoilla on kyky toimia ilmoittajina isäntänsä ulkopuolella.

Sanalla voidaan myös tarkoittaa ennakkoaavistusta.

## Katso myös

* Vardøger, norjalainen etiäinen
* Ovdasaš, saamelainen etiäinen

## Lähteet
Keskitin

**Keskitin** () on tietoliikennetekniikassa käytetty verkon komponentti, joka ottaa signaalin vastaan ja lähettää sen edelleen muuttamattomana. Keskitin perustuu toistimiin ja toimii OSI-mallin kerroksella yksi (fyysinen kerros). 

Toisin kuin kytkin, jokainen toistimessa oleva portti jakaa yhteisen kaistan, toistimiin perustuva verkko ruuhkautuu liikenteen kasvaessa yli kriittisen rajan. Ethernet-verkoissa tämä tarkoittaa, että uudelleenlähetysten määrä vilkkaasti liikennöidyssä verkossa kasvaa nopeasti, ja läpi menevän liikenteen määrä romahtaa. Koska moniporttitoistimeen saapuvat paketit lähetetään jokaiseen toistimessa olevaan porttiin, verkon liikennettä voi salakuunnella helposti.
## Katso myös
* lähiverkkotopologiat
* lähiverkko
* reititin
Guatemala (kaupunki)

**Guatemala** (virallisesti **La Nueva Guatemala de la Asunción**, paikalliset käyttävät nimeä **Guatemala**, **Guate** tai **La Capital**; yleisesti käytössä on **Ciudad de Guatemala** ja kansainvälisissä yhteyksissä **Guatemala City**) on Guatemalan valtion pääkaupunki ja suurin kaupunki. Vuoden 2018 väestönlaskennan mukaan kaupungissa asui 923&nbsp;392 asukasta.

Kaupunki sijaitsee vuorilaaksossa maan eteläosassa lähes 1500 metrin korkeudessa, missä ilmasto on miellyttävän viileä.

Guatemalan kaupunki on maan taloudellinen, hallinnollinen ja kulttuurinen keskus ja yksi Keski-Amerikan suurimmista metropoleista. Eräs kaupungin viidestä yliopistosta: *[[Guatemalan San Carlosin yliopisto|Universidad de San Carlos]]*, on Uuden maailman kolmanneksi vanhin yliopisto.

## Historia
Nykyisen Guatemalan paikalla on aikoinaan sijainnut mayakaupunki Kaminaljuyu. Kaminaljuyun historia ulottuu 2000 vuoden päähän. 

Espanjan siirtomaa-aikana paikalla oli pieni luostarikylä nimeltään *El Carmen*, joka perustettiin vuonna 1620. Espanjan Keski-Amerikan pääkaupunki siirrettiin tänne, kun maanjäristys oli tuhonnut vanhan pääkaupungin Antigua Guatemalan vuonna 1775. Tästä alkoi kaupungin laajeneminen.

## Lähteet

## Aiheesta muualla

* http://www.visitguatemala.com
SIL

**SIL** tai **Sil** voi tarkoittaa seuraavaa:

* SIL International, huonosti tunnettujen kielten kansainvälinen tutkimusjärjestö
* Suomen Ilmailuliitto
* Sähköinsinöörit – SIL, suomalaisten sähköinsinöörien yhdistys
* Sil, Miñon sivujoki Espanjan Galiciassa
* Sil-nimisiä henkilöitä:
** Choi Jin Sil (1968–2008), eteläkorealainen näyttelijä ja malli
Myrmidonit

**Myrmidonit** () olivat kreikkalaisessa mytologiassa Aiginan saarella asunut heimo, ”muurahaisihmiset”. Kun rutto tappoi kaikki saaren ihmiset, kuningas Aiakos rukoili isältään Zeukselta apua. Zeus vastasi muuttamalla kaikki saaren muurahaiset ihmisiksi. Näitä muurahaisista luotuja ihmisiä kutsuttiin myrmidoneiksi.
 
Homeroksen *[[Ilias|Iliaan]]* runoissa myrmidonien myöhemmin perustama Fthian kuningaskunta Thessaliassa osallistui Troijan sotaan, johtajanaan Akhilleus, joka oli Aiakoksen lapsenlapsi.

Myyttiset myrmidonit olivat kuuluisia sokeasta ja armottomasta lojaalisuudesta johtajiaan kohtaan. Tämän vuoksi esiteollisessa Euroopassa sana ”myrmidoni” sisälsi monia samoja merkityksiä kuin termi ”robotti” nykyään.

## Lähteet
ISO 639

**ISO 639** on kansainvälinen standardi, joka määrää kielten kaksi- ja kolmikirjaimiset tunnukset. Standardi koostuu useasta osasta, joita on julkaistu viisi. ISO 639 -tunnuksia ei ole tarkoitus käyttää kielten lyhenteinä vaan ainoastaan niiden yksiselitteisinä koodeina. Vuonna 2023 julkaistu ISO 639:2023 yhdistää viisi aiempaa standardia yhdeksi kokonaisuudeksi.

Ensimmäinen ISO 639 -standardi hyväksyttiin vuonna 1967. Standardi jaettiin kahteen osaan vuonna 2002, jolloin alkuperäisten kaksikirjaimisten tunnusten päivitetystä versiosta tuli ISO 639-1. Viimeinen lisäys siihen on tehty 11. helmikuuta 2013.

Toisen osan muodostavat kolmikirjaimiset tunnukset, ja se sisältää myös kaikki ensimmäisen osan kielet. Yksittäisten kielten lisäksi ISO 639-2 määrittää tunnuksia myös kieliryhmille. Kolmas osa ISO 639-3 pyrkii antamaan kolmikirjaimisen tunnuksen kaikille tunnetuille ihmiskielille.

Unicoden CLDR-hankkeessa (Common Locale Data Repository) kielten suomenkieliset nimet ovat Kotimaisten kielten tutkimuskeskuksen tarkastamia.

Esimerkiksi suomen kielen ISO 639-1 -koodi on ”fi” ja ISO 639-2 -koodi on ”fin”.

## ISO 639:2023
ISO 639:2023 yhdistää aiemmin julkaistut viisi standardia yhdeksi yhtenäiseksi kokonaisuudeksi ja tämän johdosta aiemmat standardit on vedetty pois. Aiemmat standardit ovat:
* ISO 639-1:2002
* ISO 639-2:1998
* ISO 639-3:2007
* ISO 639-4:2010
* ISO 639-5:2008

Aiempien osien koodimäärityksiä on myös päivitetty.

## Lähteet

## Aiheesta muualla

* Kielten nimiä ja koodeja (J. Korpela)
* Codes for the Representation of Names of Languages 
* Common Locale Data Repository (CLDR) Project
SIL International

**SIL International** on voittoa tavoittelematon kristillinen järjestö, joka tutkii, kehittää ja dokumentoi huonosti tunnettuja kieliä. Järjestön päämääränä on kielitieteellisen tietämyksen lisääminen, maailman kirjallisuuden edistäminen ja pienten kielten tutkimustyön avustaminen. Se tarjoaa resursseja kielten tutkimukseen *[[Ethnologue]]*-nimisellä kotisivuillaan. Toinen tärkeä tavoite on lukutaidon edistäminen pienten kielten alueilla.

SIL Internationalin toiminta jakaantuu neljään osaan: se järjestää koulutusta, tarjoaa tuki- ja neuvontapalveluja pienten vähemmistökielien alueella, julkaisee tietoa tiedejulkaisuissa ja muilla kanavilla, sekä isännöi konferensseja ja seminaareja. Alkujaan nimellä *The Summer Institute of Linguistics* (suom. *Kielitieteellinen kesäinstituutti*) toiminta alkoi pienenä kesäkokouksena Arkansasissa vuonna 1934. Kokouksen tarkoituksena oli tutustuttaa kristittyjä lähetystyöntekijöitä kielitieteen, antropologian ja kääntämisen periaatteisiin. Järjestön päämaja sijaitsee Dallasissa, Texasissa. Se toimii yli 1600 kielen puhujien kanssa 85 maassa. Kaikkiaan järjestössä työskentelee yli viisituhatta henkeä 84 maasta.

SIL Internationalilla on neuvoa antava asema UNESCOssa ja Yhdistyneissä kansakunnissa. Järjestö tekee yhteistyötä myös kansallisten hallitusten sekä kansalaisjärjestöjen kanssa. Sen suurimpiin rahoittajiin kuuluu kristillinen Wycliffe International.

## Lähteet

## Aiheesta muualla

* Ethnologue
* https://www.sil.org
Vainionmäen kalmisto

**Vainionmäen kalmisto** löydettiin 1980-luvulla Laitilan Kodjalasta Varsinais-Suomesta. 

Kyseessä on polttokenttäkalmisto ja kiviröykkiö, joka ajoittuu merovingiajalle noin vuosiin 600–800. Kalmistosta eli hautapaikasta on löytynyt yksitoista miekkaa, keihäänkärkiä, veitsenteriä, kilven keskitukia eli kilvenkupuroita, ratsastustarvikkeita ja noin kymmenen miehen jäännökset. Osa aseista oli runsaasti koristeltuja, miekoissa on jopa puolijalokiviä (granaatteja). Hautaan on ilmeisesti haudattu merkkihenkilöitä usean sukupolven ajalta, mahdollisesti ylimyssuvun päämiehiä. Kalmistoon haudattiin myös naisia. 

## Lähteet

## Kirjallisuutta

*Purhonen, Paula (toim.): *Vainionmäki - A Merovingian Period Cemetery in Laitila, Finland*. Museovirasto; Helsinki 1996.
Vasara

**Vasara** on  työkalu, jolla on tarkoitus keskittää iskuvoimaa kapeaan pisteeseen. Yleisimmin vasaralla lyödään nauloja, sovitellaan kappaleita paikoilleen, muotoillaan tai rikotaan jotain. Vasara on etenkin geologien, kirvesmiesten, seppien ja monien muiden käsityöläisten ja ammattiryhmien tärkeä työkalu. Vasaran käyttöön viitataan sanoilla *vasaroida* ja *vasarointi*.

## Vasaratyypit
Vasaroita on useita erilaisia eri käyttötarkoituksia varten, jolloin niiden muotokin vaihtelee. Vasarassa on varsi ja varren toisessa päässä yleensä metallinen pää. Päässä on tasainen iskupinta toisella puolella ja toisella puolella voi olla haara naulojen irrotusta varten tai se voi olla esimerkiksi pallo- tai kiilamainen. Erikoistarkoituksia varten on myös kumi-, muovi- ja muita vasaroita.

Vasaroiden kokoluokka on tapana ilmoittaa unsseissa (oz). Kirvesmiehen vasaroiden tavallinen paino on 16–20 unssia. Painavasta ja lyhytvartisesta pajavasarasta käytetään nimitystä moska. Pitkävartinen painava vasara on leka.

Rekyylitön vasara ei kimpoa niin helposti takaisin iskettäessä kuin perinteinen.

## Etymologia ja alkuperä

Sanalla vasara on vastineita kaikissa itämerensuomalaisissa kielissä. Vasara tiedetään vanhaksi arjalaiseksi, eli indoeurooppalaiseksi lainaksi. "...siihen on verrattu mm. tärkeän muinaiskielen avestan sanaa *vazra-*, 'nuija' ja muinaisintian sanaa *vájrah*, joka on tarkoittanut ukkosen vajaa, taivaanjumalan asetta." Sana on selvästi vanha sana, joka voi hyvinkin liittyä vasarakirveskulttuuriin, jota muinaiset indoeurooppalaiset edustivat ja levittivät. Suomen kirjakielessä sana on tunnettu Agricolan ajoista alkaen. 

## Naulaaminen

Iskettäessä vasaralla naulan kantaan kosketusaika on tyypillisesti 4 ms. Vasara osuu tuolloin naulaan nopeudella 6–8 m/s ja voima on luokkaa 1 kN.

## Katso myös

* Vasara aseena ks. Sotavasara
* Nuija

## Lähteet
Aarre Elo

**Aarre Olavi Elo** (21. syyskuuta 1934 Helsinki – 17. helmikuuta 2022 Helsinki) oli suomalainen toimittaja ja televisioviihteen ammattilainen, joka loi uransa pääosin Yleisradion palveluksessa, viimeksi TV1:n ohjelmapäällikkönä. Hän vaikutti keskeisesti Ylen viihdeohjelmien sisältöön 1960–1980-luvuilla. Elo muodosti 1960-luvulla Jukka Virtasen ja Matti Kuuslan kanssa niin sanotun VEK-ryhmän. Hän oli myös musiikkiviihderyhmä Songilon perustajajäsen.

## Ura
Elo aloitti uransa Fennada-Filmin valomiehenä vuonna 1951. Myöhemmin hän siirtyi äänittäjäksi. Vuonna 1954 Elo erosi Fennadan palveluksesta ja siirtyi äänittäjäksi Filmi-Ääni-yritykseen, joka teki elokuvien lisäksi äänityksiä levy-yhtiö Scandialle.

Elo työskenteli useiden kuuluisien laulajien kuten Olavi Virran, Annikki Tähden, Laila Kinnusen ja Pirkko Mannolan kanssa. Vuonna 1962 Elo aloitti työskentelyn Yleisradiossa televisio-ohjelmien parissa. Elon työtovereina olivat Jukka Virtanen ja Matti Kuusla. Heidän kanssaan hän muodosti VEK-ryhmän, jolla oli merkittävä vaikutus suomalaisen televisioviihteen kehitykseen sen alkuaikoina. Tunnetuin VEK-ryhmän ohjelmista lienee *[[Lumilinna (televisio-ohjelma)|Lumilinna]]*-komedia, joka palkittiin vuonna 1965 Montreux’n kansainvälisillä televisiofestivaaleilla parhaana viihdeohjelmana.

VEK-ryhmä hajosi vuonna 1966 Virtasen ja Kuuslan siirryttyä vapaiksi toimittajiksi. Elo jatkoi Yleisradion palveluksessa TV1:n Ajanvietetoimituksen, sittemmin TV1:n Viihdetoimituksen, päällikkönä vuoteen 1970 asti. Elo oli mukana tekemässä useita suosittuja viihdeohjelmia, joista menestynein oli vuosina 1967–1969 esitetty *[[Jatkoaika (televisiosarja)|Jatkoaika]]*. 1970-luvulta lähtien Elo oli viihdeohjelmien lisäksi toteuttamassa suurten urheilutapahtumien kuten olympialaisten ja eri urheilulajien maailmanmestaruuskilpailujen televisiointia Yleisradiolle. Samalla vuosikymmenellä Elo perusti musiikkiviihderyhmä Songilon, jossa hänen lisäkseen olivat mukana Jukka Virtanen, Heikki Kahila, Jani Uhlenius ja Apeli Halinen. Vuodesta 1981 lähtien Elo oli mukana myös Uuden iloisen teatterin toiminnassa. Elo jäi eläkkeelle TV1:n ohjelmapäällikön tehtävästä 1990-luvun alussa.

Aarre Elon ystävä Juha Vainio teki hänen 40-vuotissyntymäpäivänsä kunniaksi kappaleen ”Aarre Elo 40 v”.

## Yksityiselämä
Aarre Elolla oli kahdesta avioliitosta viisi lasta. Hänen ensimmäinen vaimonsa sai surmansa auto-onnettomuudessa vuonna 1968, ja myös yksi hänen lapsistaan kuoli auto-onnettomuudessa kymmenen vuotta myöhemmin 24-vuotiaana. Elon tytär Maria Jungner toimi Yle TV1:ssä televisiokuuluttajana.

Elolla oli diagnosoitu afasia ja hän menetti vanhoilla päivillään puhekykynsä lähes kokonaan. Hän menehtyi sairauskohtaukseen hoitokodissa Helsingissä helmikuussa 2022. Elo on haudattu Hietaniemen hautausmaalle.

## Lähteet

## Aiheesta muualla
*
Käsisaha

**Käsisaha** on käsikäyttöinen käsivoimainen saha, jolla lastuamalla leikataan puuta, metallia tai muita materiaaleja. Siinä on hammastettu (sahalaitainen) terä, joka liikkuessa kohdetta vasten leikkaa sitä. Käsisahoissa liike on edestakainen, ja eurooppalaiset sahat tyypillisesti leikkaavat sahaa työnnettäessä. Saha voi myös leikata vetäessä tai jopa molempiin suuntiin.

Käsisahalla voidaan viitata myös konevoimaisiin sahoihin, kuten käsisirkkeli, joissa työstön tekee konevoimainen osa mutta syöttöliike tehdään käsivoimaisesti.

## Sahanterä
Leikkaustapahtuman kannalta sahan tärkein ominaisuus on terän hampaiden geometria. Hampaan leikkaava sivu voi olla positiivisessa, nolla- tai negatiivisessa kulmassa suhteessa leikattavaan aineeseen. Toinen hyvin tärkeä tekijä on hampaan koko. Hampaan kokoa mitataan yleensä laskemalla kuinka monta hammasta on yhden tuuman matkalla (tpi - teeth per inch). Pienihampaiset sahat, toisin sanottuna ne, joilla on suuri tpi-arvo, leikkaavat hienoa pintaa ja repivät vain vähän materiaalia. Isohampaiset sahat taas leikkaavat nopeammin. Kolmas tekijä sahan geometriassa on ns. hampaiden haritus. Sahan hampaita on käännetty sivuille, jolloin saha leikkaa leveämmän uran kuin sahan materiaalipaksuus. Harituksen hyötynä on sahan vähäisempi jumittuminen sahausuraan. 

**Vetosaha** on saha, jolla sahataan vetämällä eikä työntämällä. Siksi terä ja sahausura voi olla hyvin ohut, joten vetosaha säästää voimia ja on hyödyllinen tarkkuutta vaativissa töissä.

Metallisahoissa hammastus on tiheämpi kuin puuta sahaavissa sahoissa.
## Sahatyyppejä
* Japaninsaha, ohutteräinen vetämällä sahaava saha.
* Jiirisaha, jänne- tai selkäsahan tyyppinen saha, joka on yhdistetty telineeseen, jolla voidaan sahata tarkasti kulmiin eli jiiriin.
* Justeeri, puiden kaatoon ja toisinaan lankkujen sahaamiseen käytetty kahden miehen perinteinen saha.
* Lehtisaha, pienikokoinen kaarisaha, jolla voi sahata erilaisia muotoja.
* Jännesaha, hyvin karkeaan puun sahaukseen.
* Listasaha, listojen sahaus ja puusepän työt.
* Oksasaha, yleisesti puiden oksien katkomiseen ja karsimiseen.
* Pokasaha, metsätöissä käytettävä saha.
* Selkäsaha, saha, jossa terän selässä on jäykiste
* Timpurin saha, karkeaan sahaukseen
* Metallisaha eli rautasaha on eri metallien käsisahaukseen tarkoitettu saha. Siitä on muutamia erilaisia tyyppejä.
Retkeilysahat voivat olla sellasia, että mukana kuljetetaan vain pelkkää terää esimerkiksi kaksinkertaisen vyön sisällä. Kun sahaa tarvitaan otetaan kaari tai kahvapuut luonnosta.

Sahansoittajille tehdään usein erikoissahoja erikseen.

## Lähteet
Suomen Kansan Järjestö

**Suomen Kansan Järjestö** (SKJ) (, FFO) oli jääkärikapteeni Arvi Kalstan perustama kaksikielinen kansallissosialistinen puolue. Liikkeen kannattajia kutsuttiin myös perustajansa mukaan *kalstalaisiksi*.
Järjestön perustava kokous pidettiin maaliskuussa 1933, ja siihen osallistui noin 500 jäsentä. SKJ julkaisi lehtiä *Herää Suomi* (1933–1934), *Hakkorset* (1933–1934, ruotsinkielinen, toimittaja Thorvald Oljemark) ja *Hakaristi* (1934–1937, toimittaja Yrjö Raikas). Omien lehtien lisäksi järjestöllä oli oma kustantamo Vasara. Järjestö käytti ruskeaa univormua Saksan natsipuolueen Sturmabteilung-järjestön tapaan, ja tervehdyshuutoja *Herää Suomi! - Hell Finland!*  

Kalsta pyrki tuloksetta yhteistyöhön pulaliikkeiden johtohahmon V. F. Johansonin kanssa. Yhteistyö Yrjö Ruudun Suomen Kansallissosialistisen Liiton ja Isänmaallisen kansanliikkeen kanssa kaatui kieliriitoihin: kalstalaiset suhtautuivat myönteisesti kaksikieliseen Suomeen, ja käyttivät tilaisuuksissaan molempia kieliä. Puolue saikin hieman kannatusta Uudenmaan ruotsinkielisissä pitäjissä.  

Järjestön toiminta hiipui vuonna 1936, kun Kalsta siirtyi Rovaniemelle Hotelli Pohjanhovin johtajaksi. SKJ:n johtoon nousi Yrjö Raikas, joka ei kuitenkaan onnistunut pitämään puoluetta kasassa ja liike hajosi kilpaileviin ryhmiin. Raikas kannattajineen perusti loppuvuonna 1936 Suomen Työrintama -puolueen, jota tutkija Henrik Ekberg on pitänyt SKJ:n legitiimeimpänä perillisenä. Vuonna 1940 Kalsta palasi politiikkaan ja hän, yhdessä muun muassa Raikkaan kanssa, perusti uuden Kansallissosialistien Järjestön. KSJ omaksui SKJ:n vanhan ohjelman.

Järjestö ei missään vaiheessa noussut kovin merkittävään asemaan, vaikka sen jäsenmäärä oli suurimmillaan jopa 20&nbsp;000. Vuoden 1933 eduskuntavaaleissa SKJ:n listat saivat 2&nbsp;733 ääntä, joista 2&nbsp;103 annettiin Uudellamaalla ja 630 Viipurin läänin itäisessä vaalipiirissä (lista Jaakko Seise).

Järjestön vähäisestä merkityksestä huolimatta Etsivä Keskuspoliisi seurasi Kalstan toimintaa tarkasti. 

## Huomattavia jäseniä
*Jääkärimajuri Onni Kohonen
*Kurt Herrmann, tuomari
*Valdemar Siitoin

## Aiheesta muualla

* Finlands Folkorganisations riktlinjer av 1933 (Poliittisten ohjelmien tietovaranto Pohtiva) 

## Lähteet
*  

### Viitteet
1406 Komppa

**1406 Komppa** on Yrjö Väisälän 13. syyskuuta 1936 Turussa löytämä asteroidi, joka kiertää Aurinkoa asteroidien päävyöhykkeellä. Ennen nimeämistään pikkuplaneetta tunnettiin tunnuksella  **1936 RF**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Kiertoradan eksentrisyys on  ja inklinaatio on .

## Katso myös
* Luettelo Yrjö Väisälän löytämistä asteroideista

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Rova

**Rova** tarkoittaa seuraavia:

* Rova, kylä Muhoksella
* rova, jääröykkiö tai muinainen kiviröykkiö
* rova, kivikkoinen, harvametsäinen kohouma tai muusta maastosta koholla oleva alue
* rova, unkarilaiset riimut, *Székely Rovásírás* -merkit, muinainen unkarilaisten kirjoitusjärjestelmä.
* Rova, sukunimenä:
** Jarno Rova (s. 1987), suomalainen jalkapalloilija
Hektor

**Hektor** () oli kreikkalaisessa mytologiassa Troijan prinssi ja Akhilleuksen jälkeen Troijan sodan toiseksi mahtavin soturi.

Hän oli Troijan kuninkaan Priamoksen ja Hekaben vanhin lapsi. Homeros kutsui häntä "Hevosten murtajaksi", pitkälti kuvatakseen hänen kokoaan ja osittain siitä syystä, että Troija oli yleisesti tunnettu hevosten kasvatuksesta.  Hektorilla oli vaimonsa Andromakhen kanssa poika Astyanaks. *[[Ilias|Iliaassa]]* mainittujen ystävien nimet olivat Misenos ja Polydamas ja hänen vaunujensa ajaja Troijan sodassa oli hänen velipuolensa Kebriones.

Hektor on hyvin erilainen hahmo kuin Akhilleus, joka ennen kaikkea eli sodasta. Hektor ei taistellut henkilökohtaisen kunnian takia, vaan puolustaakseen kotimaataan. Hänen lauseestaan "Taistele maasi puolesta — tämä on ensimmäinen ja ainoa enne" tuli lentävä lause isänmaallisessa Kreikassa. Hänen kauttaan voidaan nähdä aavistus siitä, millaista elämä olisi voinut olla Troijassa rauhanomaisempina aikoina. Kohtaus, jossa hän hyvästelee vaimonsa Andromakhen ja lapsensa Astyanaksin on yksi *Iliaan* liikuttavimpia kohtauksia.

Troijan sodassa Hektor surmaa Protesilaoksen ja Aias haavoittaa häntä. *Iliaan* sodasta kertovissa kohtauksissa hän taistelee monien kreikkalaisten sotureiden kanssa ja onnistuu usein (mutta ei aina) surmaamaan vastustajansa tai haavoittamaan tätä.

Siitä huolimatta Hektorin kohtalo on selvä. Akhilleus surmaa hänet Patrokloksen kuoleman synnyttämässä vihassa ja vetää hänen ruumistaan ympäri Troijan muureja. Lopulta Priamos saa Hermes-jumalan avulla Akhilleuksen antamaan Hektorin ruumiin haudattavaksi. Hektorin hautajaiset ovat *Iliaan* lopussa (suom. Otto Manninen 1919):
:*Kons' oli kumpu luotu, he lähtivät taas sekä sitten*
:*suuriin, kuuluihin surujuhliin atrian ääreen*
:*kertyivät Priamon jumalaisen valtiaslinnaan.*
:*Noin jalot vietettiin hevonsuistajan Hektorin peijaat.*
Hektorin hautajaisten jälkeen Troijan tuho on vain ajan kysymys. 

Vergiliuksen *[[Aeneis|Aeneiksen]]* toisessa kirjassa Troijan kaupungin tuhosta kerrotaan, että Hektorin isä ja moni hänen veljistään surmataan ja hänen poikansa heitetään muurilta alas, jottei tämä voisi kostaa Hektorin kuolemaa. Vergiliuksen mukaan Akhilleuksen poika Neoptolemos otti Hektorin vaimon Andromakhen orjaksi.

## Lähteet

## Aiheesta muualla
Sloveeni

**Sloveeni** (omakielinen nimi: *slovenski jezik* tai *slovenščina*) on eteläslaavilaisiin kieliin kuuluva indoeurooppalainen kieli. Sen lähimpiä sukulaiskieliä ovat serbokroaatti ja molisenkroatia. Sitä puhuu noin 2,5 miljoonaa ihmistä Sloveniassa sekä naapurimaissa Italiassa, Unkarissa ja Itävallassa.

## Status
Kielellä on virallisen kielen asema Sloveniassa ja Euroopan unionissa. Lisäksi kielellä on virallisen vähemmistökielen asema Italiassa, Itävällassa ja Unkarissa.

Kielenhuollosta vastaa Slovenian taide- ja tiedeakatemia.

## Historia ja kirjakieli
Sloveeni jakaantuu kymmeniin murteisiin, jotka eroavat toisistaan niin paljon, että ymmärtäminen saattaa olla vaikeaa. Esimerkiksi itäisimmällä prekmurščinan tai prekmursko narečje -murteella, jota puhutaan Prekmurjessa ja Unkarissa, on noin 80&nbsp;000 puhujaa. Sillä oli myös 200 vuoden ajan 1900-luvun alkuun asti oma kirjallinen traditionsa ja sanomalehdistö. Toinen standardi-sloveniasta merkittävästi eroava murre oli rozajanski langač (sloveeniksi *rezijanščina*), jota puhuttiin Resian laaksossa Italian Udinessa.

Varhaisimmat kirjalliset todisteet sloveenin kielestä ovat peräisin noin 1000-luvulta, mutta kieltä ei juurikaan kirjoitettu ennen uskonpuhdistuksen aikaa. Standardi-slovenia eli niin sanottu uusi slovenia luotiin 1800-luvun puolivälissä. Se perustuu alun perin 1500-luvulla Ljubljanassa puhuttuun kieleen, jolla Primož Trubar julkaisi ensimmäisen kirjan vuonna 1550 ja jolle Jurij Dalmatin käänsi Raamatun vuonna 1584. Kieltä vakiinnutti Jernej Kopitar vuoden 1809 kieliopillaan, mutta sen jälkeen monien sanojen oikeinkirjoitusta muutettiin vielä muinaiskirkkoslaavia vastaavaksi ja kieleen otettiin muiden slaavilaisten kielten ja kirkkoslaavin mukaiset monikkomuodot.

Kieltä kirjoitetaan latinalaisin aakkosin. Raamattu käännettiin kokonaisuudessaan sloveeniksi vuonna 1584.

## Äänneoppi

### Konsonantit

Lähde:

### Vokaalit

Lähde:

Yleissääntö on, että pitkien vokaalien äänenkorkeus on nouseva ja lyhyiden vokaalien laskeva.

## Kielioppi ja sanasto

Sloveenissa on kuusi sijamuotoa ja kolme kieliopillista sukua. Muista slaavilaisista kielistä sloveeni eroaa siten, että siinä on yksikön ja monikon lisäksi edelleen duaali, tasan kahta asiaa tarkoittava kieliopillinen luku, joka on muista kielistä hävinnyt. Sloveenin kielen perussanajärjestys on SOV, mutta koska sekä verbit että nominit taipuvat, tästä voidaan joustaa.
Lukusanat 1–10 sloveeniksi:

## Kielinäyte

## Lähteet

## Aiheesta muualla
Ovulaatio

**Ovulaatio** tarkoittaa munasolun irtoamista munasarjasta. Irtoaminen tapahtuu kuukautiskierron puolivälin tienoilla.

Terveellä, hedelmällisessä iässä olevalla naisella ovulaatio tapahtuu noin 10–12 kertaa vuodessa. Ensimmäinen ovulaatio voi tapahtua ennen ensimmäisten kuukautisten alkamista.

Munasolut alkavat kypsyä munasarjan munarakkuloissa jo sikiökaudella. Sen jälkeen kypsyminen pysähtyy vuosiksi tai vuosikymmeniksi, ja lopullisesti munasolu kypsyy vasta ovulaation yhteydessä.

Ovulaatio tapahtuu osana kuukautiskiertoa sen puolivälissä. Munarakkulan kypsymisvaihe on kuukautiskierron ensimmäinen vaihe. Ensin munarakkula alkaa kasvaa aivolisäkkeen erittämän luteinisoivan hormonin vaikutuksesta. Se tuottaa estradiolihormonia, joka paksuntaa kohdun limakalvoa. Samanaikaisesti alkaa kehittyä ja kypsyä useita munarakkuloita. Kierron alkupäivinä yksi niistä kuitenkin alkaa kasvaa muita munarakkuloita nopeammin, jolloin muiden kehitys pysähtyy ja ne surkastuvat. Kun kypsynyt munarakkula puhkeaa, se vapauttaa munasolun eli tapahtuu ovulaatio. Munarakkulasta muodostuu keltarauhanen, joka alkaa tuottaa keltarauhashormonia. Lopulta keltarauhanen rappeutuu.

Ovulaation tapahtumisen merkkinä on kehon lämpötilan nousu enimmillään noin puolella asteella. Noin joka viides nainen huomaa ovulaationsa kivusta, jonka voimakkuus ja pituus voivat vaihdella. Ovulaation ajankohtaa voi haarukoida laskemalla kuukautisista taaksepäin 12–16 päivää.

Raskaus alkaa todennäköisimmin silloin, kun yhdyntä tapahtuu ovulaatiopäivänä tai pari päivää ennen sitä. Yhdynnän ajoittaminen on sikäli vaikeaa, että ovulaation ja etenkin sitä edeltävien päivien tarkkaa ajankohtaa on yleensä vaikea tietää.

Nainen menettää ovuloimalla elämänsä aikana vain 300–400 munasolua. Loput munarakkulat surkastuvat muista syistä. Nainen on hedelmällinen sen ajan, kun hän ovuloi, eli vaihdevuosiin asti.

## Lähteet

## Aiheesta muualla

* Ovulaatiolaskuri
Seksitauti

**Seksitauti** eli **sukupuolitauti**, myös **veneerinen tauti**, on suojaamattomassa seksikontaktissa tarttuva bakteeri-, virus-, alkueläinten aiheuttama tartuntatauti. Seksitaudit tarttuvat pääasiassa tai suureksi osaksi seksin yhteydessä.

Seksitaudit tarttuvat limakalvon tai veren välityksellä. Taudista riippuen vaikutukset ovat moninaiset: ne voivat aiheuttaa lapsettomuutta, tulehduksia, kasvattaa syövän riskiä ja pahimmillaan aiheuttaa kuoleman. Bakteerien aiheuttamat seksitaudit ovat hoidettavissa antibiooteilla. Virusperäisiin tauteihin ei vielä ole olemassa parannuskeinoja (ks. AIDS) vaikkakin oireita voidaan lievittää.

Seksissä tarttuva papilloomavirus (HPV) voi aiheuttaa sukupuolielimeen syövän mutta myös lisäksi HPV-infektio lisää kieli- tai suusyövän riskiä mutta riskin suuruutta ei tiedetä.

## Seksitauteja

### Bakteeritauteja
* Klamydia
* Kuppa
* Lymphogranuloma venereum
* Tippuri
* Pehmeä sankkeri (harvinainen)
* Granuloma inguinale (harvinainen)

### Virustauteja
* HIV (AIDS)
* Hepatiitti
* Kondylooma
* Sukuelinherpes

### Alkueläintauti
* Trikomoniaasi

### Muut sukupuolitaudit ja infektiot
* Ureaplasma-infektio
* Mycoplasma genitalium (Määritelmältään kiistanalainen)
* Mycoplasma hominis

## Lähteet

## Kirjallisuutta
* 

## Aiheesta muualla

* 
*
Johnny Ramone

**Johnny Ramone** (oikealta nimeltään **John William Cummings**; 8. lokakuuta 1948 Long Island, New York – 15. syyskuuta 2004 Los Angeles, Kalifornia) oli punk rock -yhtye Ramonesin kitaristi. 

Johnny Ramone ei juurikaan osallistunut kappaleiden säveltämiseen. Ensimmäisten Ramones-levyjen kappaleet silti kirjattiin kaikkien nimiin. Myöhemmin julkaistuista hänen nimiinsä kirjattiin esimerkiksi Dee Dee Ramonen kanssa ”Psycho Therapy”, ”Wart Hog”, ”Endless Vacation”, ”Freak Of Nature” ja ”I Lost My Mind”. Durango 95-kappaleen hän sävelsi itse.

Johnny Ramone soitti yhtyeissä jo 1960-luvulla, kuten Tangerine Puppetsissa, jossa oli tulevista Ramones-jäsenistä myös Tommy Ramone (**Thomas Erdelyi**). 

Musiikillisen uransa lisäksi Johnny Ramone esiintyi useissa elokuvissa ja televisio-ohjelmissa (muun muassa Simpsoneissa). Johnny Ramone oli poliittisesti oikealla ja julistautui republikaaniksi ja George W. Bushin kannattajaksi. Johnny Ramone oli naimisissa Joey Ramonen entisen tyttöystävän, Lindan, kanssa.

Johnnyn suosikkikitara oli Mosrite Ventures II -mallinen. Kenties Kurt Cobain päätyi siksi samaan suhteellisen harvinaiseen kitaraan.

Johnny Ramone kuoli kotonaan Los Angelesissa syyskuussa 2004 viisi vuotta sairastamaansa eturauhassyöpään. Johnny alkoi viettää aikaa monien Hollywood-tähtien, muun muassa Nicholas Cagen, Lisa Marie Presleyn ja Rob Zombien kanssa ennen kuolemaansa.

Johnny valittiin *[[Rolling Stone]]* -lehden kaikkien aikojen kitaristi -äänestyksessä 16. sijalle.

## Lähteet

## Aiheesta muualla

* Johnny Ramonen muistokirjoitus Helsingin Sanomissa.
* Jari-Pekka Laitio-Ramonen Ramones-sivusto http://www.ramonesheaven.com/ramones.html
* Ramones: Soundtrack Of Our Lives -kirja: http://www.ramonesheaven.com/orderpage.html
Elvis (täsmennyssivu)

**Elvis** voi viitata seuraaviin:

* Elvis Presley (1935–1977), yhdysvaltalainen laulaja
* *[[Elvis (albumi)|Elvis]]*, Elvis Presleyn toinen studioalbumi vuodelta 1956
* *[[Elvis (elokuva)|Elvis]]*, John Carpenterin ohjaama televisioelokuva vuodelta 1979
* *[[Elvis (vuoden 2022 elokuva)|Elvis]],* australialais-yhdysvaltalainen elämäkerrallinen musiikkidraamaelokuva vuodelta 2022
* Elvis, miehen etunimi
* Elvis Costello (s. 1954), brittiläinen muusikko
* Clem Burke (s. 1955), taiteilijanimeltään Elvis Ramone, yhdysvaltalainen muusikko ja Ramonesin jäsen
* Säveltäjät ja Sanoittajat Elvis, suomalainen yhdistys
* *[[Elvis – legendan synty]]* (*Elvis*), yhdysvaltalainen television minisarja vuodelta 2005
* Elvis, toinen päähenkilöistä elokuvassa *[[Elvis & Onerva]]*
* Elvis, Leevi-hahmon nimi joissakin Lassi ja Leevi -sarjakuvan suomennoksissa
* Elvis-kissa, elokuvan *[[Elvis kissan jäljillä]]* pääeläin.
Tietojärjestelmä

**Tietojärjestelmä** on tiedoista, tietoja käsittelevistä ihmisistä, tietojenkäsittelylaitteista, tiedonsiirtolaitteista, ohjelmistoista ja tietojen käsittelysäännöistä koostuva järjestelmä, jonka tarkoituksena on tietojen käsittelyn avulla tehostaa tai helpottaa jotain toimintaa tai tehdä se ylipäätään mahdolliseksi. Käsitteenä tietojärjestelmä on siis laajempi ja monitahoisempi ilmiö kuin tietokoneohjelma tai -ohjelmisto, joiden synonyyminä sitä usein käytetään.

Esimerkiksi kirjaston lainausjärjestelmä on tietojärjestelmä, joka koostuu kirjaston virkailijoista, asiakkaista, erilaisista lomakkeista, tietokoneista, tietokannasta, tietokoneohjelmista jne. Asiakas voi vaikkapa täyttää kaukolainapyynnön paperilomakkeelle ja virkailija syöttää siitä tarpeelliset tiedot koneelle. Tietokoneohjelma toimittaa kaukolainapyynnön sellaiseen kirjastoon, jossa kirja on saatavissa ja ilmoittaa siitä kyseisen kirjaston virkailijalle, joka hakee halutun kirjan hyllystä ja postittaa sen asiakkaan omaan kirjastoon. Saapuneesta kaukolainasta lähtee ilmoitus asiakkaalle esimerkiksi sähköpostitse tai postikortilla ja asiakas voi noutaa tilaamansa kirjan omasta kirjastostaan.

Tietojärjestelmän rakentaminen on osa systeemityötä. Sen rakenteen kuvaa arkkitehtuuri.

## Katso myös
* Tietojärjestelmätiede
* Tietojenkäsittely
* Tietojenkäsittelytiede
* Tietotekniikka

## Lähteet
Irwin

**Irwin** voi tarkoittaa seuraavia:

;Sukunimenä:

* Ashton Irwin (s. 1994), australialainen rumpali ja laulaja
* Bill Irwin (s. 1950), yhdysvaltalainen klovni ja näyttelijä
* Bindi Irwin (s. 1998), australialainen näyttelijä ja televisiojuontaja
* Chris Irwin (s. 1942), brittiläinen autourheilija
* Denis Irwin (s. 1965), irlantilainen jalkapalloilija
* Francis Xavier Irwin (1934–2019), yhdysvaltalainen roomalaiskatolinen piispa
* Hale Irwin (s. 1945), yhdysvaltalainen golfaaja
* Haley Irwin (s. 1988), kanadalainen jääkiekkoilija
* Heath Irwin (s. 1973), yhdysvaltalainen amerikkalaisen jalkapallon pelaaja
* James Irwin (1930–1991), yhdysvaltalainen astronautti ja insinööri
* Juno Irwin (1928–2011), yhdysvaltalainen uimahyppääjä
* Matthew Irwin (s. 1987), kanadalainen jääkiekkoilija 
* Robert Irwin (1946–2024), brittiläinen historiantutkija ja kirjailija
* Steve Irwin (1962–2006), australialainen luonnonsuojelija ja televisiopersoona
* Terence Irwin (s. 1947), brittiläinen filosofi 
* William Irwin (1827–1886), yhdysvaltalainen poliitikko, Kalifornian kuvenrööri 1875–1880

;Etunimenä:

* Irwin Corey (1914–2017), yhdysvaltalainen koomikko ja näyttelijä
* Irwin Goodman, oik. *Antti Hammarberg*, (1943–1991), suomalainen muusikko
* Irwin Hoffman (1924–2018), yhdysvaltalainen kapellimestari
* Irwin Rose (1926–2015), yhdysvaltalainen biokemisti, Nobelin kemianpalkinnon saaja
* Irwin Shaw (1913–1984), yhdysvaltalainen kirjailija, näytelmäkirjailija ja elokuvakäsikirjoittaja
* Irwin Silber (1925–2010), yhdysvaltalainen toimittaja ja poliittinen aktivisti
* Irwin Winkler (s. 1931), yhdysvaltalainen elokuvatuottaja ja -ohjaaja

Muita merkityksiä:

* IRWIN, taiteilijaryhmä
* Irwin Industrial Tools, yksi Stanley Black & Deckerin tavaramerkeistä
Skanneri (täsmennyssivu)

**Skanneri** voi tarkoittaa seuraavia:
* kuvanlukija, laite jolla kaksiulotteinen kuva voidaan lukea digitaaliseen muotoon
* 3D-skanneri, laite jolla voidaan muodostaa kolmiulotteisia malleja reaalimaailman kohteista
* skanneriradio, radiolähetysten ja radiopuhelinliikenteen kuunteluun tarkoitettu laite
* mikrosirunlukija, RFID mikrosirutunnisteen lukemiseen tarkoitettu laite.
* ''Skanneri'', vuosina 1987–2003 ilmestynyt radiotekniikkaan keskittynyt harrastelehti
Don Siegel

**Donald (Don) Siegel** (26. lokakuuta 1912 Chicago – 20. huhtikuuta 1991 Nipomo) oli yhdysvaltalainen elokuvaohjaaja.

Siegel ohjasi 44 elokuvaa, kuten 
*[[Puoliverinen (elokuva)|Puoliverinen]]* (1960), 
*Tappajat* (1964), 
*Säälimättömät* (1968),
*[[Kourallinen dynamiittia]]* (1970), 
*[[Likainen Harry]] (1971)*, 
''Tappakaa Charley Warrick!'' (1973), 
*[[Revolverimies]]* (1976)) ja *[[Pako Alcatrazista]]* (1979). 

Agenttitrilleriä *[[Puhelin (elokuva)|Puhelin]]* (1977) hän kävi kuvaamassa myös Helsingissä, joka sai esittää Moskovaa. Venäläisagenttina tuossa elokuvassa nähtiin Charles Bronson ja suomalaisnäyttelijöistä huomattavimmat roolit oli Åke Lindmanilla, Ville-Veikko Salmisella ja Ansa Ikosella, jolle se jäi pitkän uran viimeiseksi elokuvaksi.

## Filmografia
*Musta hansikas (*The Verdict*, 1946)
*Yön tullen (*Night Unto Night*, 1947)
*Kuolema vaanii varjossa (*The Big Steal*, 1949)
*Hopeakaupungin sheriffi (*Duel at Silver Creek*, 1952)
*Laukaukset pimeästä (*Count the Hours*, 1953)
*China Venture (1953)
*Riot in Cell Block 11 (1954)
*Rikollisen tuho (*Private Hell 36*, 1954)
*The Blue and Gold (1955)
*Ruumiinryöstäjät (*Invasion Of the Body Snatchers*, 1956)
*Crime in the Streets (1956)
*Kovanaama Nelson (*Baby Face Nelson*, 1957)
*Intohimon syleilyssä (*Spanish Affair*, 1957)
*Kuuban Asekauppiaat (*The Gun Runners*, 1958)
*Rikosten satama (*The Lineup*, 1958)
*Iloinen maankiertäjä (*Hound Dog Man*, 1959)
*Kuilu ikuisuuteen (*Edge of Eternity*, 1959)
*Puoliverinen (*Flaming Star*, 1960)
*Kuusi urhoa (*Hell Is for Heroes*, 1962)
*Tappajat (*The Killers*, 1964)
*Hirtetty mies (*The Hanged Man*, 1964)
*Vainottu muukalainen (*Stranger on the Run*, 1967)
*Rautainen Coogan (*Coogan’s Bluff*, 1968)
*Säälimättömät (*Madigan*, 1968)
*Kourallinen dynamiittia (*Two Mules for Sister Sara*, 1970)
*Korpraali McB (*The Beguiled*, 1970)
*Likainen Harry (*Dirty Harry*, 1971)
*Tappakaa Charley Varrick! (*Charley Varrick*, 1972)
*Musta tuulimylly (*The Black Windmill*, 1974)
*Revolverimies (*The Shootist*, 1976)
*Puhelin (*Telefon*, 1977)
*Pako Alcatrazista (*Escape from Alcatraz*, 1979)
*Mekö muka huijareita?! (*Rough Cut*, 1980)
*Jinxed (1981)

## Lähteet

## Aiheesta muualla

*
Teokratia

**Teokratia** (, *theokratía* ’jumalan valta’) on valtiomuoto, jossa hallitsija käyttää valtaa jumalan edustajana, koska jumalalla katsotaan olevan ylin hallintovalta. Teokraattinen hallinto oli tyypillistä varhaisille korkeakulttuureille. Monissa teokratioissa hallitsijat ovat papiston jäseniä, ja valtion oikeusjärjestys perustuu uskonnolliseen lakiin. Euroopan historiassa monet monarkit ovat oikeuttaneet valtansa jumalallisella oikeudella. Nykyisiä esimerkkejä teokratioista ovat islamilainen Iran ja paavin johtama Vatikaanivaltio.

## Historia

Termin teokratia otti käyttöön 100-luvun lopulla historioitsija Josephus, viitaten juutalaisiin. Teokratian oikeutus perustuu jumalallisen hallintovallan uskolliseen toimeenpanoon.

Teokratiaa on esiintynyt erilaisissa muodoissa. Teokratiassa hallitsijana voidaan pitää Jumalaa tai jumalia, yleensä jonkun ihmisen edustamana. Teokratiaa voidaan myös hallita paljastetun Jumalan lain mukaan, jolloin sitä kutsutaan teonomiaksi. Pappisvallassa eli hierokratiassa hallitsee papisto.

Teokratiat ovat olleet historiassa hyvin yleisiä. Niihin on lukeutunut heimoyhteisöjä, kuningaskuntia, kaupunkivaltioita ja imperiumeja. Teokratioiden jumalkuninkaita, Auringosta laskeutuneita jumalia tai -jumalattaria, ovat olleet esimerkiksi Inkavaltakunnan inkat ja Japanin keisari. Joissain teokratioissa jumalallisena johtajana ja jumalan edustajana on toiminut ihminen, kuten karismaattinen johtaja, kuningas tai pappi. Tällaisia jumalten edustajia ovat olleet esimerkiksi Heprealaisessa Raamatussa kuvatut kansanjohtajat Mooses ja Joosua. Myös moni eurooppalainen monarkki on väittänyt, että heillä on jumalallisen oikeus hallita.

Jean Calvin (1509–1564) johti Geneven teonomista kristillistä kaupunkivaltiota ”jumalallisen lain” pohjalta, ja samoin myös puritaanit johtivat Uuden-Englannin siirtokuntia Pohjois-Amerikassa.

Japanin keisari ei ole koskaan kiistänyt olevansa jumalallinen hallitsija, mutta hän on lakannut 1900-luvulla puhumasta siitä. Saudi-Arabia oli wahhabiittien teokratia ennen Saudien hallitsijasukua vuonna 1932. Tiibet oli buddhalainen teokratia ennen kiinalaismiehitystä ja dalai-laman pakoa 1950-luvulla. Iranista tuli islamilainen tasavalta vuonna 1979. Toinen nykyajan esimerkki teokraattisesta valtiosta on paavin johtama Vatikaanivaltio.

Jotkut pitävät Yhdysvaltojen kristillisen oikeiston tavoitteita teokraattisina.

## Katso myös
* Islamilainen valtio
* Kirkon ja valtion ero
* Sekularismi
* Valtionuskonto

## Lähteet

## Kirjallisuutta
*
4 (luku)

**4** (**neljä**) on luonnollinen luku, jota edeltää luku kolme ja seuraa luku viisi. Esseetyylisessä tekstissä neljä kirjoitetaan yleensä kirjaimin.

## Matematiikassa
* 4 on pienin yhdistetty luku ja pienin puolialkuluku.
* 4 on vajaa luku, koska 1 + 2 = 3 .
* 4 on toiseksi pienin neliöluku: 2^2.
* 4:llä on enemmän tekijöitä (kolme) kuin millään pienemmällä luvulla.
* 4 on pienin keskitetty kolmioluku 1:n jälkeen.
* 4 on pienin tetraedriluku 1:n jälkeen.
* 4!-1 on kertoma-alkuluku.
* 4 on alkulukuparin (3, 5) keskiarvo.
* Nelikulmio on nelikärkinen ja nelisivuinen monikulmio.
* Neljäkäs on tasasivuinen nelikulmio.
* Neliö on tasasivuinen ja suorakulmainen nelikulmio.
* Tetraedri on nelitahkoinen ja nelikärkinen monitahokas.
* Tetromino (”Tetris-palikka”) koostuu neljästä sivuistaan kiinnitetystä neliöstä.

## Luonnontieteissä
* Berylliumin järjestysluku jaksollisessa järjestelmässä on 4.
* Helium-4 on heliumin vakaa isotooppi, jonka kiehumispiste on noin 4 kelviniä.
* Litium-7 on litiumin vakaa isotooppi, jonka neutroniluku on 4.
* Mars on neljäs planeetta Auringosta poispäin.
* Useimmilla nisäkkäillä on neljä raajaa.

## Muualla
* Huhtikuu on vuoden neljäs kuukausi, joka merkitään päivämäärää kirjoitettaessa usein numerolla 4.
* Radioamatöörien kutsumerkeissä 4 on piirinumero entisen Mikkelin läänin alueella.
* Vuodenaikoja on neljä.
* Pythagoralaiset pitivät lukua 4 pyhänä. ”Siunaa meitä jumalainen luku, joka synnytit ihmiset, oi pyhä tetraktys, ihmisen luomisen alkulähde”, heillä oli tapana loitsuta tälle luvulle.
* Lukuun 4 liittyvää pelkoa sanotaan tetrafobiaksi.
* Suomalaisissa koulutodistuksissa 4 on huonoin, yleensä hylkäävä arvosana.
* Ennustettua ”Antikristuksen valtakuntaa” sanotaan neljänneksi valtakunnaksi.
* Itä-Aasiassa lukua 4 pidetään yleisesti onnettomuuden lukuna.
* Kiinassa 4 on epäonnen numero, koska se kuulostaa lausuttuna (pinyinillä *sì*) suunnilleen samalta kuin *sǐ* eli 死, joka tarkoittaa ”kuolla”.
* DVD-aluekoodi 4 on käytössä Latinalaisessa Amerikassa ja Oseaniassa.
* Tietotekniikassa *puolitavu* tarkoittaa yleensä neljää bittiä.
* Eurooppatie E4 kulkee Suomessa ja Ruotsissa.
* Valtatie 4 kulkee Helsingin ja Utsjoen välillä.
* Mm. viulussa ja bassokitarassa on yleensä neljä kieltä.

## Lähteet
Walter Hill

**Walter Hill** (s. 10. tammikuuta 1942) on pitkän uran tehnyt yhdysvaltalainen toimintaelokuvien ohjaaja ja käsikirjoittaja. Hän on ohjannut myös lännenelokuvia, kuten *[[Lainsuojattomat]]* (1980), *[[Geronimo (vuoden 1993 elokuva)|Geronimo]]* (1993) ja *[[Hurja Bill]]* (1995). Hill luo toimintakohtauksissaan tavaramerkinomaisesti sumeilematonta, jopa röyhkeän ylitsepursuavaa väkivaltaa, joka tahtoo lipsua yliampuvuudessaan komiikan puolelle. Poikkeuksena moderni rikoselokuva *[[Keikkakuski]]* (1978), joka tosin on jäänyt vähemmälle huomiolle, mutta nauttii jonkinlaista kulttimainetta.

Walter Hill oli elementissään erityisesti 1980-luvulla, jolloin hän ohjasi toinen toistaan tunnetumpia ja kovanaamaisempia toimintaelokuvia, kuten *[[Raivoisa ajojahti]]* (1981), *[[48 tuntia]]* (1982), *[[Streets of Fire – liekehtivät kadut|Liekehtivät kadut]]* (1984) ja *[[Oikeuden puolesta]]* (1987).

## Filmografia

## Lähteet

## Aiheesta muualla

* 
*
Järjestysluku

**Järjestysluvulla** voidaan tarkoittaa
* numeraaleja ensimmäinen, toinen, kolmas, (1., 2., 3.), ja niin edelleen
* kemiallista järjestyslukua eli atomin paikkaa jaksollisessa järjestelmässä
Sanoma News

**Sanoma News Oy** (vuoteen 2008 **Sanoma Osakeyhtiö**) oli Sanoma Oyj:n tytäryhtiö. Sanoma News oli myös yksi konsernin liiketoimintaryhmistä ja Suomen johtava sanomalehtien kustantaja. Tunnetuimman julkaisunsa ''Helsingin Sanomien'' lisäksi Sanoma News kustansi valtakunnallisia ja alueellisia päivälehtiä ja kaupunkilehtiä sekä näihin liittyviä verkkopalveluja. Yhtiön toimitusjohtaja oli vuosina 2004–2010 Mikael Pentikäinen. Pekka Soini aloitti Sanoma Newsin toimitusjohtajana vuonna 2011.

Vuoden 2014 alussa Sanoma News Oy, Sanoma Entertainment Finland Oy ja Sanoma Magazines Finland Oy yhdistyivät uudeksi yhtiöksi, Sanoma Media Finland Oy:ksi.

## Sanoma Newsin lehtiä ja palveluja

* *[[Helsingin Sanomat]]*
** Radio Helsinki
* *[[Ilta-Sanomat]]*
* *[[Taloussanomat]]*
** *[[It-viikko]]*
** *[[Digitoday]]*
* Sanoma Kaupunkilehdet
** ''Metro''
** *[[Kaupunkilehti Vartti]]*
* Sanoma Digital Finland
** Oikotie.fi
** Huuto.net
** Rakentaja.fi
** Sanoma Games
*** Pelikone http://pelikone.fi/
*** Älypää http://alypaa.com/
*** Liigapörssi http://www.liigaporssi.fi/
*** Hockey GM http://www.hockeygm.fi/
*** Valioliigapörssi http://www.valioliigaporssi.fi/ 
*** Leijonapörssi http://www.leijonaporssi.fi/

## Arvostelua
Vuonna 2009 Sanoma News päätti muuttaa freelanceriensa sopimusehtoja niin, että tekijänoikeudet siirtyvät suoraan yhtiölle, joka voi julkaista materiaalia useissa medioissa ilman erillistä korvausta, kuitenkin siten, että oikeudellisen vastuun kantaisi tekijä.

## Lähteet

## Aiheesta muualla
* Sanoma Newsin kotisivut
Uutislehti 100

**Uutislehti 100** oli vuosina 1997–2008 pääkaupunkiseudulla ilmestynyt ilmaisjakelulehti.

*Uutislehti 100*:n omisti ensin Janton-konserni ja myöhemmin Sanoma-konserniin kuulunut Sanoma Kaupunkilehdet Oy. Lehden pääkonttori sijaitsi Länsi-Vantaalla. Lehteä jaettiin kauppakeskuksissa, pääkaupunkiseudun linja-autoissa, VR:n lähiliikennejunissa ja metroasemilla. Lehti ilmestyi joka arkiaamu, ja sen levikki oli noin 120&nbsp;000. Vuonna 2005 se ohitti Metro-lehden pääkaupunkiseudun luetuimpana ilmaisjakelulehtenä.

Lehti sisälsi uutisia ulkomailta ja Suomesta, erityisesti pääkaupunkiseudulta. Lisäksi lehdellä oli jokaiselle viikonpäivälle oma teemansa: maanantaina *Urheilu*, tiistaina *Tyyli*, keskiviikkona *Duuniin*, torstaina *Matkalaukku*, ja perjantaina *Menot*.

Sanoma-konsernin hankittua sekä *Uutislehti 100*:n että pääkaupunkiseudun *Metro*-lehden omistukseensa ensimmäinen yhdistettiin jälkimmäiseen 15. syyskuuta 2008.

## Lähteet
Punakampela

**Punakampela** (*Pleuronectes platessa*) on merkittävä ruokana käytettävä kala. Kampela on merkittävä ruokakala Saksassa ja Tanskassa. Toisinaan Britteinsaarilla kampelaa käytetään fish and chips -annoksen raaka-aineena. Suomessa sitä myydään etenkin pakastettuna.

## Levinneisyys ja elinympäristö
Punakampelaa tavataan Euroopan lähivesillä Barentsinmereltä Välimerelle aina 200 metrin syvyyteen asti. Suomessa se on harvinainen satunnaisvieras.

## Ulkonäkö
Punakampelalla on ruskehtava ja sileä iho, jossa on punaisia pilkkuja. Punaista pilkutusta on usein myös tavallisella kampelalla.

## Elintavat
Punakampela makaa veden pohjassa kyljellään koko naama ylöspäin.

## Lähteet

## Aiheesta muualla
*
Wankelmoottori

**Wankelmoottori** tai **kiertomäntämoottori** on kevyt, tehoonsa nähden pienikokoinen ja tärinättömästi käyvä polttomoottori. Sen käyttökelpoisuutta rajoittavat kuitenkin suuri polttoaineenkulutus ja moottorin osien verraten nopea kuluminen. Mazda käytti wankelmoottoria pitkään malleissaan RX-7 ja RX-8 mutta luopui sen käytöstä vuonna 2012. Wankelmoottori teki vuonna 2023 paluun Mazdan mallistoon MX-30 lataushybridissä.

## Historia
Saksalainen Felix Wankel sai idean kiertomäntämoottorista vuonna 1924 ja sai ensimmäisen patentin kiertomäntämoottorille vuonna 1929. Ensimmäinen toimiva prototyyppi valmistui vuonna 1957 ja sarjatuotantoon sopiva malli vuonna 1958. Ensimmäisenä se otettiin käyttöön NSU Wankel Spider -automallissa vuonna 1963.

## Toiminta

Mäntämoottorissa liikkuva mäntä muuttaa työ- eli palotilan tilavuutta. Iskumäntäperiaatteella toimivissa polttomoottoreissa tämä saadaan aikaan sylinterissä ylös- ja alaspäin liikkuvan männän avulla, kun taas kiertomäntämoottorin palotilan tilavuutta muutetaan yhden tai useamman pyörivän rakenneosan avulla.
Palotila on männän ja kammion seinämän välinen tila, jonka tilavuus (ja sijainti) muuttuu männän pyörimisen myötä. Wankelmoottorin mäntä on Reuleauxin kolmion muotoinen, ja se kiertää epitrokoidin muotoisessa kammiossa.

Näiden kahden moottorityypin välinen olennainen ero on siinä, että tehon kehittämiseen tarvittavien liikkuvien osien yhteinen painopiste liikkuu iskumäntämoottorissa lähes suoraviivaisesti edestakaisin, kun se kiertomäntämoottorissa liikkuu pitkin pyöreää rataa. Koska kiertomäntämoottorissa toimivilla osilla ei esiinny lainkaan edestakaista liikettä, kiertomäntä on – tai ainakin voi olla – täysin tasapainossa, jos kyse on kaksikammioisesta moottorista, jonka roottorit ovat vastakkaisissa vaiheissa. Tämän ansiosta kiertomäntämoottori toimii luonnostaan paljon tasaisemmin ja tärinättömämmin kuin iskumäntämoottori.

## Käyttökohteita

Tekniikkaa on käytetty muun muassa Citroenin GS Birotor -mallissa ja menestyksekkäämmin muutamissa Mazdan malleissa. Mazda RX-7 on kaikkien aikojen myydyin kiertomäntämoottoria käyttävä auto. Mallia valmistettiin vuosina 1978–2002 yli 800 000 kappaletta. 

Viimeiset sarjatuotantoiset wankelmoottoria käyttäneet autot olivat Mazdan RX-8-mallit, joita valmistettiin vuoteen 2012 asti. Seuraavan kerran wankelmoottoreita nähtiin tuotannossa vuonna 2023, jolloin Mazda alkoi valmistaa MX-30-malleja – sähköautoja, joissa wankelmoottoria käytettiin generaattorina.

Wankelmoottoria käytetään myös lentokoneissa. Sen etu ottomoottoriin verrattuna lentokoneessa on se, että moottorissa on kiertomäntä, jonka liikettä ei tarvitse erikseen muuttaa pyöriväksi. Yksinkertaisemman mekaniikan ansiosta moottorista voidaan tehdä pienempi ja kevyempi.

Mazda voitti 787B-wankelmoottorilla Le Mansin 24 tunnin ajon vuonna 1991.

Wankelmoottori voi olla myös diesel-käyttöinen.

## Katso myös
* Rivimoottori
* Kaksitahtimoottori
* Nelitahtimoottori
* bokseri
* R3
* Tähtimoottori
* V-moottori

## Lähteet

## Aiheesta muualla
Boltzmannin vakio

**Boltzmannin vakio** (*k* tai *k<sub>B</sub>*) on fysiikan vakio, joka suhteuttaa lämpötilan energiaan molekyyliä kohti. Se on nimetty itävaltalaisen fyysikon Ludwig Boltzmannin mukaan, joka teki merkittävää työtä statistisen fysiikan teorian parissa, missä tällä vakiolla on suuri merkitys. Ludwig Boltzmann ei koskaan käyttänyt mukaansa nimettyä vakiota, vaan sen esitteli alun perin Max Planck nimeään kantavan 
lakinsa yhteydessä.
Boltzmannin vakio kertoo kaasuvakion \scriptstyle R suhteen Avogadron vakioon \scriptstyle N_\mathrm A, eli 

: k = \frac{R}{N_\mathrm A} = 1{,}380649 \cdot 10^{-23} \frac{\textrm{J}}{\textrm{K}}.

Tämä arvo on tarkka, sillä vuonna 2018 yleinen paino- ja mittakonferenssi määritteli kelvinin uudelleen kiinnittämällä Boltzmannin vakiolle tämän arvon.

Klassisen ekvipartitioteoreeman mukaan termisessä tasapainossa olevan termodynaamisen järjestelmän keskimääräinen energia vapausastetta kohti on *½kT*, missä *T* on  lämpötila Kelvinasteina.  Ideaalikaasun hiukkasilla on kolme vapausastetta, joten ideaalikaasun keskimääräinen energia hiukkasta kohti on *3/2kT*.

## Katso myös
*Entropia

## Lähteet